AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažintą netinkamu (negalimu) naudoti Savivaldybei nuosavybės teise priklausantį turtą nurašyti ir likviduoti.

Uždavinys – likviduoti fiziškai susidėvėjusius, netinkamus naudoti statinius, sutvarkyti, kad neterštų aplinkos.

1. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis reglamentuoja, kad turtas pripažintas netinkamu naudoti turtas turi būti nurašomas ir likviduojamas Vyriausybės nustatyta tvarka.

1. Laukiami rezultatai:

Kiemo statiniai - pavėsinės (registro Nr. 44/1287361; plane pažymėta 2I1p, 3I1p, 4I1p, 5I1p), esančios Molėtų r. sav., Inturkės sen., Inturkės k., Paplūdimio g. 2, 2009-2010 m., vykdant Socialinės paramos pastato rekonstravimo darbus nugriautos. VĮ Registrų centro išraše būklė – sunaikintos. Kad išregistruoti iš VĮ Registrų centro reikalingas sprendimas nurašyti.

Artezinis gręžinys Nr. 1796 (registro Nr. 90/106318, unikalus Nr. 6297-3010-1011; plane pažymėta a. g.), esantis Molėtų r. sav., Balninkų sen., Papiškių k., turi būti likviduotas – tamponuojant.

Dujų ūkio sandėliukas (inventorinis Nr. 221017; koordinatės X 6104860, Y 592990), esantis Molėtų r. sav., Dubingių sen., Ciūniškių k., nugriautas, VĮ Registrų centre neįregistruotas, randasi privačiame sklype.

Trandiškių vandens gręžinys ir bokštas (inventorinis Nr. 192015), esantys Molėtų r. sav., Inturkės sen., Grabnioko k., nenaudojami, bokštas nugriautas, gręžinys turi būti tamponuojamas, randasi valstybiniame žemės sklype (4400-5336-8464).

Priėmus sprendimą nurašyti Savivaldybės nekilnojamąjį turtą - pastatai, statiniai bus išardyti, likviduoti ir sutvarkytos teritorijos.

1. Lėšų poreikis ir jų šaltiniai:

Pastatų ir statinių išardymui, gręžinių tamponavimui ir likvidavimui bus atliekami pirkimai.

1. Kiti sprendimui priimti reikalingi pagrindimai, skaičiavimai ar paaiškinimai.

Vadovaujantis pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 7.3 papunkčiu, Molėtų rajono savivaldybės administracijos direktoriaus 2021 m. kovo 17 d. įsakymu Nr. B6-231 „Dėl savivaldybės turto pripažinimo netinkamu (negalimu) naudoti“, turtas pripažintas netinkamų naudoti ir siūlymas kreiptis į Molėtų rajono savivaldybės tarybą dėl turto nurašymo ir likvidavimo.